**ÅRSBERETNING FOR ÅRSMØTEPERIODEN 2021**

Innledning:  
Mental Helse er en medlemsorganisasjon for alle mennesker med psykiske helseproblemer, pårørende og andre interesserte. Mental Helse arbeider for at alle skal kunne leve et meningsfylt liv og oppleve egenverd og mestring. Våre verdier er likeverd, åpenhet, respekt og inkludering.

Mental Helse Bø i Vesterålen ble stiftet i 21. februar 2020 hadde rundt 60 medlemmer pr. 31.12.2021.

Styrets sammensetning pr. 31.12.2021:

Leder : Svein Inge Lundli

Kasserer : Hilde Karin Nilsen

Nestleder/sekretær : Finn Nyheim

Varamedlem : Lillian Nilsen

Revisor: : Charles Johnsen

Styrets sammensetning ble redusert med to styremedlemmer og et varamedlem i perioden. Styremedlemmene trakk seg fra sine verv, og det ble etter avtale med Mental Helse sentralt og fylkeslaget avgjort at det ikke ble innkalt til ekstraordinært årsmøte for valg av nye medlemmer. Styret anbefaler årsmøtet å redusere styret til leder, nestleder/sekretær, kasserer og to vararepresentanter.

Økonomi:  
Mental Helse Bø i Vesterålen får i hovedsak sine inntekter fra Bø kommune, sponsorer i næringslivet, andel av medlemskontingent og likepersonstilskudd. I tillegg har vi hatt inntekter gjennom loddsalg, grasrotandelen og lignende. Utgiftene relaterer seg i all hovedsak til kurs, drift av Møteplassen og medlemsaktivitet. Lokallaget hadde et overskudd i 2021 på kr 82.486,52. Se for øvrig revidert årsregnskap for detaljer.

Møter:  
Det er avholdt 11 styremøter, ett medlemsmøte og årsmøte i perioden. Styret er svært fornøyd med at varamedlemmer blir innkalt og deltar i møtene. Styret håper på flere medlemsmøter etter opphevingen av de strenge korona-restriksjonene.

Aktiviteter:  
Mental Helse Bø har Møteplassen i egne lokaler i Prix-bygget på Straume. Møteplassen holdt åpent tre dager i uken, men ble i sommer redusert til hver onsdag på grunn av korona-restriksjoner. Lav oppslutning medførte at det er en åpningsdag i uken. Vi har hatt turgruppe, men også der har oppslutningen vært laber. Vi gikk i perioden fra ukentlige turer til en turdag i måneden. Pandemien har også for Mental Helse Bø medført begrensninger i aktivitetene i perioden.

Samarbeid:  
Lokallaget har godt samarbeid med Bø kommune. Vi mottar støtte på 30.000 kroner fra Bø kommune. I tillegg er det flere bedrifter som har inngått en to-årig støtteordning på kroner 5.000,- pr år.

Verdensdagen:  
Lokallaget markerte Verdensdagen 2021. I evalueringa kom det fram at neste års markering må forberedes bedre og at vi aktivt går ut og søker samarbeidspartnere for gjennomføring av dagen. Styret er svært tilfreds med komiteens arbeid og gjennomføring av dagen, det ble en flott dag med godt besøk.

**Samarbeidsråd:**

Mental Helse Bø tok i fjor initiativ til å stifte et samarbeidsråd med lokallagene i Lofoten, Ofoten og Vesterålen. Nesten samtlige lag stilte med representanter i et møte på Sortland 4. september. I tillegg deltok organisasjonsrådgiver for Troms og Finnmark, Nordland og Oslo, Aina Kaupang. Initiativet ble meget godt mottatt og det ble bestemt at rådet skal møtes jevnlig. Koronasituasjonen har også her ført til at møter har vært vanskelig å planlegge og gjennomføre. Styreleder skal jobbe videre med prosjektet framover, og Mental Helse Øksnes skal være vertskap for neste samling.

Sluttord:  
Mental Helse Bø i Vesterålen har sikret seg svært godt økonomi. Dette gjør at styret i mye større grad kan jobbe med å utvikle tilbud til medlemmene i året som kommer. Styret ønsker i kommende periode å avholde flere medlemsmøter og at medlemmene i langt større grad bidrar til økt aktivitet på Møteplassen. Vi håper medlemmene i fellesskap finner fram til ønskelige aktiviteter som passer inn i Møteplassen sitt konsept. Styret ser med bekymring på Møteplassens framtid dersom ikke flere støtter opp om tiltaket. Det har vært diskutert nedleggelse av Møteplassen i flere styremøter den siste tiden. Styret har imidlertid kommet fram til at den gode økonomien i lokallaget gjør at det ikke haster med nedleggelse, men ber om at saken vurderes nøye i medlemsmøter i neste periode.

Straume den 17. februar 2022.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Leder Nestleder/sekretær

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kasserer Varamedlem